ഗൂഗിള് മാപ്പ്,യൂ ട്യൂബ്, ജിമെയില് എന്നിവ ഇനി ഈ സ്മാര്ട്ട് ഫോണുകളില് പ്രവര്ത്തിക്കില്ല ആന്ഡ്രോയിഡ് ഓപ്പറേറ്റിംഗ് സിസ്റ്റത്തിന്റെ പഴയ പതിപ്പുകളില് ഗൂഗിള് സേവനങ്ങള് പിന്വലിക്കുന്നു. അക്കൗണ്ടുകളുടെ സുരക്ഷ നിലനിര്ത്തുന്നതിനുള്ള കമ്ബനിയുടെ പദ്ധതികളുടെ ഭാഗമായി, ആന്ഡ്രോയിഡ് 2.3.7 ജിഞ്ചര്ബ്രെഡ് അല്ലെങ്കില് അതിന് താഴെയുള്ള സ്മാര്ട്ട്ഫോണുകളില് ഗൂഗിള് സേവനങ്ങള് ഉപയോഗിക്കുന്നതിനാണ് വിലങ്ങ് വീഴുന്നത്. കുറഞ്ഞത് ആന്ഡ്രോയ്ഡ് 3.0 ഇന്സ്റ്റാള് ചെയ്ത ഫോണുകളിലായിരിക്കും ഇനി ഗൂഗിള് സേവനങ്ങള് ലഭ്യമാവുക.ആന്ഡ്രോയിഡ് 2.3.7 അല്ലെങ്കില് അതില് താഴെയുള്ള ആന്ഡ്രോയിഡ് ഉപകരണങ്ങളില് 2021 സെപ്റ്റംബര് 27 മുതല് സൈന്ഇന് ചെയ്യാന് അനുവദിക്കില്ലെന്ന് ഗൂഗിള് നേരത്തെ അറിയിച്ചിരുന്നു.